ଦେଶରେ ବଲିଉଡ୍ ଷ୍ଟାର୍ମାନେ ବଢ଼ୁଥିବା ତୈଳଦର ପାଇଁ ପୂର୍ବରୁ କେନ୍ଦ୍ର ସରକାରଙ୍କୁ ବହୁତ ଟାର୍ଗେଟ୍ କରୁଥିଲେ ହେଲେ ଆଜି ସେମାନେ ପୁରା ଚୁପ ରହିଛନ୍ତି। ତେବେ ଏହି ଷ୍ଟାର୍ମାନଙ୍କର ନୀରବ ଦ୍ରଷ୍ଟା ଯୋଗୁଁ ମହାରାଷ୍ଟ୍ର ର କଂଗ୍ରେସ ଅଭିଯୋଗ କରିଛି। ଏଥିପାଇଁ କଡ଼ା ପଦକ୍ଷେପ ନେଇଛି କଂଗ୍ରେସ।
ଅମିତାଭ ବଚ୍ଚନ ଏବଂ ଅକ୍ଷୟ କୁମାରଙ୍କ ଭଳି ଷ୍ଟାର୍ ମାନଙ୍କୁ ମହାରାଷ୍ଟ୍ର କଂଗ୍ରେସର ମୁଖ୍ୟ ନାନା ପାଟୋଲେ ଫିଲ୍ମ ଶୁଟିଂ ନ କରାଇ ଦେବାକୁ ଚେତାବନୀ ଦେଇଛନ୍ତି ।
ଏବେ ପର୍ଯ୍ୟନ୍ତ ଏହି ଷ୍ଟାର୍ମାନେ ତୈଳଦର ବୃଦ୍ଧି ସମ୍ପର୍କରେ ପଦୁଟିଏ ବି ନିଜର ମତ ରଖୁନାହାନ୍ତି । ଯାହା ସେମାନେ ପୂର୍ବରୁ ଅନେକ ଥର କରୁଥିଲେ। ତେବେ ରାଜ୍ୟ କଂଗ୍ରେସ ମୁଖ୍ୟ ଚେତାବନୀ ଦେଇଛନ୍ତି ଯେ ମୁମ୍ବାଇର ଏହି ଷ୍ଟାର୍ମାନଙ୍କର ଫିଲ୍ମ ଶୁଟିଂ କରାଇ ଦିଆଯିବ ନାହିଁ ବୋଲି ।
କଂଗ୍ରେସର ଏଭଳି ଏକ ଆଚମ୍ବିତ କଲା ପରି ଧମକ ପରେ ବଲିଉଡ୍ ଷ୍ଟାର୍ମାନଙ୍କର ସମର୍ଥନରେ ବାହାରିଛି ବିଜେପି। ରାଜ୍ୟ ବିଜେପି ନେତା ରାମ କଦମ କହିଛନ୍ତି ଯ କଂଗ୍ରେସ ଦେଶର ପ୍ରତିଭାଶାଳୀ ବ୍ୟକ୍ତିତ୍ୱମାନଙ୍କୁ ଧମକ୍ ଦେଇଛି। ଭାରତ ସପକ୍ଷରେ ଟ୍ୱିଟ୍ କରିବା କଣ ଅପରାଧ ବୋଲି ରାମ କଦମ ଏକ ଭିଡିଓରେ ପ୍ରଶ୍ନ କରିଛନ୍ତି। ରାମ କଦମଙ୍କର ଏହି ଭିଡିଓ ଏବେ ସୋସିଆଲ୍ ମିଡିଆରେ ବହୁତ ଭାଇରାଲ ହେବାରେ ଲାଗିଛି।
